Euroopa Liidu Teataja L 149 , 03/06/1986 Lk 0046 - 0047

Soomekeelne eriväljaanne: Peatükk 3 Köide 21 Lk 0070

Rootsikeelne eriväljaanne: Peatükk 3 Köide 21 Lk 0070



Komisjoni otsus, 12. mai 1986, millega moodustatakse põllumajandusteabe levitamise nõuandekomitee (86/200/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, ning arvestades, et: asutamislepingu artikliga 41 ettenähtud põllumajandusteabe levitamist saab tõhusamalt kooskõlastada komisjoni ja liikmesriikide asjaomaste ekspertide koostöö puhul ekspertkomitee raames; sel eesmärgil tuleks asutada põllumajandusteabe levitamise nõuandekomitee, kus on esindatud liikmesriikide põllumajandusteabe talitused, ON VASTU VÕTNUD JÄRGMISE OTSUSE: Artikkel 1 Komisjoni juurde luuakse põllumajandusteabe levitamise nõuandekomitee (edaspidi "komitee"). Artikkel 2 1. Komitee koosneb liikmesriikide põllumajandusnõustamise teenistuste juhtidest ja iga juhti abistab teabelevi spetsialist. 2. Nõuandeteenistuse juht võib aeg-ajalt oma äranägemisel määrata endale oma teenistuse töötajate hulgast mõne kohtumise puhuks asendaja, kes on nõuandespetsialist kohtumisel arutusele tulevas küsimuses. Artikkel 3 Komitee eesistujana tegutseb komisjoni esindaja. Komisjon tagab komiteele ka sekretariaaditeenused. Artikkel 4 Komisjon võib komiteega konsulteerida tõhusaima lahenduse leidmiseks järgmistel juhtudel: a) kogu ühendust hõlmava põllumajandusliku uurimistöö (AGREP) ja FAO/EMÜ põllumajandusliku andmebaasi (EUR-AGRIS) tegevuse tõhustamine; b) koos alalise põllumajandusuuringute komiteega komisjonile asjakohase teabe hankimine kõigi põllumajanduse ja põllumajandustegevuse probleemide kohta, mille lahendamine on hädavajalik ühise põllumajanduspoliitika pidevaks arenguks; c) ühenduse uurimisprogrammide asjakohaste tulemuste vahendamine nõuandeteenistusele ja põllumeestele neile arusaadavas keeles; d) vajaduse korral struktuuripoliitika meetmete tõhustamine ühenduse mis tahes konkreetses piirkonnas või maa-alal; e) ühise põllumajanduspoliitika olulisi aspekte käsitleva asjakohase teabe edastamine kogu ühenduse põllumajanduse alal töötavatele inimestele. Artikkel 5 1. Komiteeliikmete ametiaeg on kolm aastat ja neid võib uueks ametiajaks tagasi nimetada. 2. Kolmeaastase ametiaja möödudes jäävad komitee liikmed ametisse, kuni nad asendatakse või määratakse tagasi. 3. Komiteeliikme ametiaeg võib lõppeda enne kolmeaastase perioodi möödumist tema surma või tagasiastumise tõttu. Komiteeliikme ametiaeg võib lõppeda ka juhul, kui nõuandeteenistus, keda ta esindab, nõuab tema asendamist. Mõlemal juhul määrab asjaomane nõuandeteenistus asjakohaste konsultatsioonide järel komisjoniga isiku, kes asendab lahkuvat komiteeliiget tema ülejäänud ametiaja jooksul. 4. Liikmete tööd ei tasustata. 5. Komisjon teeb komiteeliikmete loetelu teatavaks, avaldades selle Euroopa Ühenduste Teatajas. Artikkel 6 Komitee võib moodustada töögruppe, mis teda abistavad. Komitee kutsub vajaduse korral kokku komisjon. Komisjoni asjaomaste talituste esindajad osalevad komitee ja selle töörühmade koosolekutel. Artikkel 7 1. Komitees arutatavaid küsimusi ei panda hääletusele. 2. Komitee arvamuse taotlemisel võib komisjon määrata selle esitamise tähtaja. 3. Mitmesuguste komitees esindatud nõuandeteenistuste seisukohad registreeritakse komisjonile esitatavas kokkuvõtlikus protokollis. 4. Kui komitee jõuab arutusobjektiks olevas küsimuses ühehäälse arvamuseni, koostatakse ühine lõppotsus ja lisatakse see kokkuvõtlikule protokollile. Artikkel 8 Kui komisjon teatab komitee liikmetele, et taotletud arvamus on seotud konfidentsiaalse teemaga, ei tohi liikmed avaldada komitee töö käigus saadud teavet ilma, et see piiraks asutamislepingu artikli 214 sätete kohaldamist. Sel juhul võivad koosolekul osaleda ainult komitee liikmed ja komisjoni esindajad. Artikkel 9 Käesolev otsus jõustub 12. mail 1986. Brüssel, 12. mai 1986 Komisjoni nimel asepresident Frans Andriessen --------------------------------------------------